૧૯૫૪માં નિર્માણ પામેલું સંસ્કાર કેન્દ્ર ‘જ્ઞાનનાં સંગ્રહાલય’ તરીકે પણ જાણીતું છે. ૧૯૫૪મા લે કોર્બુઝીયેર નામના ફ્રેંચ-સ્વીસ સ્થપતિ દ્વારા આ મકાનનું પ્લાનિંગ હાથ ધરાયું, થોડા સમય બાદ અમદાવાદના સુપ્રસિદ્ધ સ્થપતિ શ્રી બાલકૃષ્ણ દોશીએ આગળનો કાર્યભાર સંભાળ્યો. નેચરલ હિસ્ટોરી, એન્થ્રોપોલોજી અને આર્ક્યોલોજીકલ વિષયોને ધ્યાનમાં રાખીને સંસ્કાર કેન્દ્રની રચના કરવામાં આવી છે. આ ઉપરાંત ત્યાં પરફોર્મિંગ આર્ટસ માટે ઓપન એર થિયેટર, પ્રદર્શન, શિબિરો માટેની જગ્યાની પણ ખાસ ફાળવણી કરવામાં આવી છે. આમ, સાબરમતીને કિનારે સ્થિત સંસ્કાર કેન્દ્ર અમદાવાદની સંસ્કૃતિ અને કલાનું એક ધમધમતું સ્થળ બની ગયું.